D'slówénische Vóiksgrubben hod bis zum Åhschlus voh Ésterreich ans Nazideitschlånd Minderheitenrechtt kobt. 's hod noh bis durthih zwoasproochige Schuin, Pforn, oanige Zeidungan, Vareih, Banken und bólitische Vadreter in dé Gmoanden und'm Lånddog geem. Dé bólitischen Spånnungan zwischa Ésterreich und Jugóslawien håm ower d'Benoochteiligung voh d'Kerntner Slówénen vasterkt. Wia iwerroi in Eirópa hod in da Zwischenkriagszeid da Naziónoilismus zuegnumma. Gmochte Vasprechungan han brocha, d'Assimilazión is vuråhdrim worn, indém ma d'Slówénen in "Slówénen" und "Windische" gspoiden und teit hod und sógor obgsprocha hod, da' eaner Sprooch iwerhaubt slówénisch warad (Windischenteórii). Dés hod in da züden Vafóigung im Dridden Reich gibfét. Oierdings hod ma sé durchs Bekénntniss zum "Windischen" und'm dodamid vabundanen Vasprecher zur Assimilazión mi'm Regime gued stën kenna. Gleichzeidig håm sé vü Slówénen am Wiaderstånd voh d'Titóbartisanen beteiligt. Dé håm noch'm Kriag neierlich vasuecht Teile voh Kernten z'besétzen, håm sé ower auf Drängan vo d'énglischen Bsotzer zruggéziang miassen. Noch dé exdrémen Éntwigglungan auf boade Seiten, is noch'm zwoaten Wëdkriag d'Stimmung zwischa dé Vóiksgrubben eisserst gspånnt gwéen. Da Riggzug vom Slówénischen hod sé durch dés furtgsétzd.